ለኢትዮ ጂቡቲ የምድር ባቡር ዝርጋታ ከኢትዮጵያ መንግስት የተገኘው ፋይናንስ 30 % ሲሆን፣ የተቀረው 70 % ገንዘብ የተገኘው ከቻይና ኤግዚም ባንክ፣ ከቻይና ልማት ባንክ እና ኢንዱስትሪያል ኤንድ ኮሜርሻል ባንክ ኦፍ ቻይና ከሚባሉ ሶስት ባንኮች ነው፡፡ ከግንባታ እስከ ሃዲድ ዝርጋታ ያለውን ሥራ ያከናወኑትም ቻይና ሬይልዌይ ግሩፕ እና ቻይና ሲቪል ኢንጂነሪንግ ኮንስትራክሽን ኮርፖሬሽን ናቸው፡፡ የሙከራ ጉዞውን በሚቀጥለው ሠኔ ወር የሚጀምረው የናይሮቢ-ሞምባሳ ኤሌክትሪክ ባቡር ፕሮጀክት 90 % ገንዘብ የተገኘው ከቻይና መንግሥት ነው፡፡ ግንባታውን የሚያከናውነትም ቻይና ሮድ ኤንድ ብሪጅ ኮርፖሬሽን እና ቻይና ሬልዌይ ኮንስትክራሽን ኮርፖሬሽን ሊሚትድ የተሰኙ ከሩቅ ምስራቅ የመጡ ኩባንያዎች ናቸው፡፡ …በነገራችን ላይ 472 ኪሎ ሜትር ርዝመት ያለው የናይሮቢ-ሞምባሳ እና 756 ኪሎ ሜትር ርቀት ያለው የኢትዮ ጂቡቲ ባቡር ዝርጋታ የተመደበላቸው ወጪ… እኩል የሚባል ተቀራራቢ ዋጋ ነው፡፡ የኬንያ ከፍተኛ ባለሥልጣናት ለዚህ በሠጡት ምላሽ… ወጪው እንዲህ ባለ ሁኔታ ሊጋነን የቻለው የኢትዮ ጂቡቲው መስመር በጥራትና በአገልግሎት ዘመን ዝቅ በሚለው “ክላስ ቢ” ደረጃ ስለተሰራና… የናይሮቢ-ሞምባሳው በ“ክላስ ኤ” የሚገነባ በመሆኑ ነው ሲሉ ገልጸዋል፡፡
